钦定古今图书集成/理学汇编/经籍典/第054卷 > 《易原》 > 河洛太极图
## 钦定古今图书集成/理学汇编/经籍典/第054卷 > 《易原》 > 河洛太极图

天地万物，皆始于一。一者无端，才动即偶，偶倍而四
存，本之一。合四得五，倍五得十，共成参伍，故盈于四
隅，而居中最尊。天数五，地数亦五，五十有五，皆五也。
虽十亦五，五即水火金木之气互藏其宅，十即水火
金木之质互结其形。故中五所建，图书宗之。奇一为
《干》，偶二为《坤》，函三为《震》，布四为《巽》，长老司权，二气妙
合，开阁天地，化生万物。“中五之一，发外为六，水所成
焉，是为北坎；中五之二，发外为七，火所成焉，是为南
离。中五之三，发外为八，木所成焉，是为东艮。中五之
四，发外为九，金所成焉，是为西《兑》。”是故五行之生成，
中五所出，无偏不中，亦无数不五。二四之阴，得五而
阳；一三之阳，得五而阴。动静无端，显“微无间，莫不繇
此。又凡阳皆九、一、三、五所积也，故自北而东而西，以
成于四之外；凡阴皆六、二、四所积也，故自南而西而
北，以成于一之外。七则六之进一而南者也，八则九
之退一而东者也。是九者十分一之馀，六者十分四
之馀，八者十分二之馀，七者十分三之馀，太少合成
于十，而皆本于中五”，以是不用十而用六。不用五而
用九。用九以示阳之主进；用六以示阴之主退。九六
七八之合，皆为十五。以合中宫。所谓参两参伍者。全
《易》皆所不逾。故一五为天地之主数；二五为天地之
纲数，三五为天地之变数也。